Železničná trať Česká Kamenice – Česká Lípa

Železničná trať Česká Kamenice - Kamenický Šenov - Česká Lípa o dĺžke 13 km bola sprevádzkovaná postupne v rokoch 1886-1903. V 70. rokoch mala trať označenie 8c. Pravidelná osobná prevádzka na trati bola ukončená roku 1979 a úsek trate Kamenický Šenov - Česká Lípa bol znesený. Nákladná doprava v úseku Česká Kamenice - Kamenický Šenov skončila roku 1992, pre muzeálnu osobnú prevádzku nesie trať od roku 1997/98 číslo 901. Do roku 2008 trať patrila Správe železniční dopravní cesty a múzejnú prevádzku zabezpečovalo občianske združenie Klub přátel lokálky. Od roku 2008 trať odkúpil Klub železničních cestovatelů a dopravu tu prevádzkuje KŽC Doprava s. r. o. 

 Stanice a zastávky 
náhľad|Bývalá stanica v Horní Libchavě
 Česká Kamenice
 Kamenický Šenov (neoficiálne tiež Kamenický Šenov dolní nádraží)
 Horní Prysk
 Prácheň (neskôr Kamenický Šenov horní nádraží)
 Nový Oldřichov
 Mistrovice
 Nová Ves
 Volfartice
 Horní Libchava
 Manušice
 Česká Lípa-městský sad (dnes Česká Lípa střelnice)

 História trati 
 1. januára 1869 boli sprevádzkované obe trate Českej severnej dráhy (nemecká skratka bola BNB) do Jedlové, do ktorých neskôr bola zaústená trať Česká Kamenice – Česká Lípa střelnice
 4. augusta 1885 dostala BNB koncesiu pre výstavbu a prevádzku lokálnej dráhy Česká Kamenice - Kamenický Šenov
 10. februára 1886 bola trať Česká Kamenice - Kamenický Šenov uvedená do prevádzky. Úsek bol dlhý 4 km.
 24. marca 1902 bola vydaná koncesia inému združeniu (zloženého zo sklárskych podnikateľov v kraji) pre stavbu trate Kamenický Šenov – Česká Lípa.
 29. augusta 1903 bol do prevádzky uvedený zvyšný úsek trate Kamenický Šenov - Česká Lípa. V Českej Lípe bola pre túto trať postavená neďaleko dnešnej stanice Střelnice mestská stanica. Čoskoro sa ukázala ako nepotrebná, bola prestavaná na byty a vlaky jazdili až na hlavnú stanicu v Českej Lípe.Historie podnikání na Českolipsku, str. 36
 29. septembra 1979 bola zastavená všetka osobná doprava na trati a úsek Kamenický Šenov - Česká Lípa bol znesený. Úsek Česká Kamenice - Kamenický Šenov bol zachovaný a bola tu prevádzkovaná nákladná doprava na vlečku závodu Lustry.
 Roku 1992 prešiel po poslednom úseku trate Česká Kamenice - Kamenický Šenov nákladný vlak na vlečku Lustry. Trať bola uzavretá.

 Záchrana trati 
 Roku 1994 bol založený Klub přátel lokálky, ktorý si dal za cieľ sprevádzkovať úsek trate do Kamenického Šenova a prevádzkovať na ňom muzeálnu dopravu. Začala privatizácia trati.
 Roku 1995 na lokálke nakoniec začali prvé brigády na obnovu.
 1. júla 1996 bola trať uvedená v uznesení vlády v zozname tratí, ktoré boli vyčlenené z celoštátnej dráhy a stali sa samostatnými regionálnymi dráhami.
 Roku 1996 dostal Klub přátel lokálky licenciu na prevádzkovanie dopravy.
 21. júna 1997 vyšiel z Českej Kamenice prvý muzeálny vlak na trať do Kamenického Šenova.
 Roku 1998 Drážní úřad v Prahe vydal Klubu přátel lokálky úradné povolenie na prevádzkovanie dráhy. Na základe tohto povolenia si klub regionálnu dráhu Česká Kamenice - Kamenický Šenov prenajal od Českých dráh a stal sa tak jej prevádzkovateľom.

 Cyklotrasa Varhany 
Po zemnom telese zrušeného úseku dráhy je budovaná cyklotrasa Varhany. Investorom je Svazek obcí Cyklostezka Varhany, založený v roku 2001. Výstavba prvého úseku sa začala v októbri 2007 a celá akcia na úseku 17 km bola dokončená v roku 2013.

 Referencie 

 Pozri aj 
 Klub přátel lokálky

 Iné projekty 

 Externé odkazy 
 Oznámenie o uzavretí múzea a jázd 2008 , Klub přátel lokálky
 Informácie o trati , KŽC
 Prevádzka v roku 2014 , KŽC Doprava s. r. o.

Česká Kamenice - Česká Lípa
Kategória:Technické pamiatky v Česku